Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 168/1999. (XI. 24.) Korm. rendelet kizárólag az okmányirodák és nem a bevándorlási ügyekben illetékes hatóságok
Paragraph Index: 31

168/1999. (XI. 24.) Korm. rendelet kizárólag az okmányirodák és nem a bevándorlási ügyekben illetékes hatóságok eljárására nézve tartalmazott eljárási szabályokat. Az említett indokok alapján a tájékoztató 2., 3., és 9. pontjaiban elõírt hat hónapos határidõ alkalmazása a jogállamiságból eredõ jogbiztonság követelményével összefüggõ visszásságot okozott. Figyelemmel azonban arra, hogy a fõigazgató már a vizsgálat folyamán írásban felhívta a Közigazgatási hivatal vezetõjének figyelmét a tájékoztató megfelelõ módosítására, továbbá arra, hogy 2002. január 1-jétõl a külföldiek magyarországi letelepedése ügyében elsõ fokon a BM Bevándorlási és állampolgársági Hivatal regionális igazgatóságai járnak el, az országgyûlési biztos általános helyettese ajánlást nem tett. (OBH 3497/1999.) Az országgyûlési biztos általános helyettese egy olyan magyar állampolgár beadványát is vizsgálta, aki egy színes bõrû külföldi barátját – az Amerikai Egyesült Államok állampolgárát – ért hátrányos megkülönböztetést sérelmezte. Elsõ alkalommal, a panaszos és két barátja – köztük a külföldi állampolgár – a Budapesti Mûszaki Egyetem Schönherz Zoltán Kollégiumában mûködõ Újvár Klubban rendezett nyilvános diszkóba szerettek volna bejutni. Az ajtóban álló biztonsági õr a panaszos barátját félrehívta, és közölte, hogy „négereket nem engedhetek be” a rendezvényre. Második alkalommal a panaszos és külföldi barátja a Petõfi Csarnokban rendezett Depeche Mode Klub rendezvényén szerettek volna szórakozni. Röviddel a belépõjegy megváltását követõen két, szintén a rendezvényen szórakozó fiatal férfi ment oda hozzájuk, akik fenyegetõ magatartást tanúsítva, szóban zaklatták õket – sértõ megjegyzéseket tettek a külföldi bõrszínére –, majd egyikük bántalmazta a panaszost. A vérzõ panaszos és barátja csak az idõközben a helyszínre érkezõ biztonsági õrök segítségével tudta a rendezvény helyszínét elhagyni. A panaszos és barátja a Petõfi Csarnokból egyenesen az Amerikai Egyesült Államok Nagykövetségére mentek, ahol panaszuk rögzítését követõen a szol- gálatban lévõ diplomata behívott egy magyar rendõrt, aki megkérdezte õket, hogy kívánnak-e feljelentést tenni. Nemleges válaszukat követõen a rendõr távozott. Feljelentés hiányában büntetõeljárás nem indult. Jelentésében az országgyûlési biztos általános helyettese felhívta a figyelmet arra, hogy a panaszos színes bõrû barátjával történtek felvetik a Büntetõ Törvénykönyv 174/B. §-ában szabályozott nemzeti, etnikai, faji vagy vallási csoport tagja elleni erõszak bûntette elkövetésének gyanúját, ami hivatalból üldözendõ bûncselekmény. A büntetõeljárásról

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes